CELEX: 62016TN0467
Language: hu
Date: 2016-08-19 00:00:00
Title: T-467/16. sz. ügy: 2016. augusztus 19-én benyújtott kereset – Flir Systems Trading Belgium kontra Bizottság

17.10.2016   
            
            
               HU
            
            
               Az Európai Unió Hivatalos Lapja
            
            
               C 383/19
            
         2016. augusztus 19-én benyújtott kereset – Flir Systems Trading Belgium kontra Bizottság
   (T-467/16. sz. ügy)
   (2016/C 383/27)
   Az eljárás nyelve: angol
   
      Felek
   
   
      Felperes: Flir Systems Trading Belgium (Meer, Belgium) (képviselők: N. Reypens, C. Docclo és T. Verstraeten ügyvédek)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               az eljárás szóbeli szakaszának lefolytatása és az ítélet meghozatala céljából egyesítse a jelen ügyet a T-131/16. sz. üggyel, az említett ügyek között fennálló összefüggésre tekintettel;
            
         
               —
            
            
               adjon helyt a jelen keresetben felhozott megsemmisítési jogalapoknak;
            
         
               —
            
            
               semmisítse meg a megtámadott határozat (1) 1. és 2. cikkét;
            
         
               —
            
            
               vagylagosan, semmisítse meg a megtámadott határozat 2. cikkét annyiban, amennyiben az nem állapít meg átmeneti intézkedéseket;
            
         
               —
            
            
               a Bizottságot kötelezze ezen eljárás költségeinek viselésére.
            
         
      Jogalapok és fontosabb érvek
   
   Keresetének alátámasztása érdekében a felperes hét jogalapra hivatkozik.
   
               1.
            
            
               Első jogalap: az állítólagos állami támogatást biztosító jogi aktusok értékelésével és azonosításával kapcsolatos nyilvánvaló mérlegelési hiba, valamint a 2015/1589 rendelet (2) 1. cikkének d) pontját érintő téves jogalkalmazás.
            
         
               2.
            
            
               Második jogalap: a referenciarendszer ismertetésével kapcsolatos ténybeli hiba, az e rendszer elemzésével kapcsolatos nyilvánvaló mérlegelési hiba, valamint az EUMSZ 107. cikk (1) bekezdését és a 2015/1589 rendelet 1. cikkének a) pontját érintő téves jogalkalmazás.
            
         
               3.
            
            
               Harmadik jogalap: a gazdasági előnnyel kapcsolatos értékelési hiba, valamint az EUMSZ 107. cikk (1) bekezdését és a 2015/1589 rendelet 1. cikkének a) pontját érintő téves jogalkalmazás.
            
         
               4.
            
            
               Negyedik jogalap: az ahhoz szükséges szelektivitás értékelésével kapcsolatos hiba, hogy a vitatott programot az EUMSZ 107. cikk (1) bekezdése és a 2015/1589 rendelet 1. cikkének a) pontja értelmében vett támogatásnak lehessen minősíteni, valamint a vitatott program mechanizmusainak elemzése során elkövetett mérlegelési hiba.
            
         
               5.
            
            
               Ötödik jogalap: a vitatott program alkalmazási feltételei igazolásának elemzésével kapcsolatos mérlegelési hiba.
            
         
               6.
            
            
               Hatodik jogalap: a vitatott programból származó állítólagos előny értékelésével kapcsolatos mérlegelési hiba, valamint a vitatott program vizsgálatát érintő pontatlanság.
            
         
               7.
            
            
               Hetedik jogalap: az adófizetők jogos bizalmának és a jogbiztonság elvének a megsértése.
            
         
      (1)  A Belga Királyság által végrehajtott SA.37667 (2015/C) (ex 2015/NN) számú többletnyereség-mentesítési támogatási programról szóló, 2016. január 11-i bizottsági határozat.
   
      (2)  Az Európai Unió működéséről szóló szerződés 108. cikkének alkalmazására vonatkozó részletes szabályok megállapításáról szóló, 2015. július 13-i (EU) 2015/1589 tanácsi rendelet (HL 2015. L 248., 9. o.).